《浴日亭和苏学士韵》
宋代·吕定

危亭突兀倚青山，坐对扶桑碧海湾。
紫雾欲生龙伯庙，洪涛先海虎门关。
光摇宇宙花生眼，影动阑干酒上颜。
遥望蓬莱宫阙晓，一轮飞挂碧云间。

作者简介：吕定，字仲安，新昌（今属浙江）人。由诚曾孙。孝宗朝以功迁从义郎，累官殿前都指挥使、龙虎上将军。《两宋名贤小集》卷三六五存《说剑集》一卷。明万历《新昌县志》卷一一有传。　吕定诗，以影印文渊阁《四库全书》本《两宋名贤小集》为底本，参校《宋诗钞补·仲安集钞》。